[image: image1.png]MESTSKA CAST

Namestie Rodiny 1, 843 57 Bratislava






Mestská časť Bratislava-Záhorská Bystrica, Námestie Rodiny 1, 843 57 Bratislava,

Zastúpená Ing. Jozefom Krúpom,  starostom

podľa § 9a ods. 1 písm. a) zákona Slovenskej národnej rady č. 138/1991 Zb. o majetku obcí v znení neskorších predpisov a podľa § 281 a nasl. zákona č. 513/1991 Zb.

Obchodný zákonník v znení neskorších predpisov a v súlade so Zásadami hospodárenia s majetkom Mestskej časti Bratislava – Záhorská Bystrica a s majetkom Hlavného mesta Slovenskej republiky Bratislavy zvereným do správy Mestskej časti Bratislava – Záhorská Bystrica prijatými uznesením č. ........ zo dňa 9. 12. 2025

vyhlasuje

obchodnú verejnú súťaž

na najvhodnejší návrh na uzatvorenie zmluvy na prevod vlastníctva pozemkov reg. „C“ KN parc. č. 3868/2, 3868/3, 3868/4, 3868/9 a pozemkov reg. „E“ KN parc. č. 6692, 6693 a 6704, k. ú. Záhorská Bystrica vedených Okresným úradom Bratislava na liste vlastníctva č. 4995 

v termíne od 15. 12. 2025 do 27. 2. 2026
1. Vyhlasovateľ

Mestská časť Bratislava – Záhorská Bystrica

Námestie Rodiny 1

843 57 Bratislava 

Zastúpená Ing. Jozefom Krúpom, starostom mestskej časti

IČO: 00604887

DIČ: 2020919230

IBAN: SK75 0200 0000 0000 0122 9042
2. Predmet verejnej obchodnej súťaže

Prevod nehnuteľnosti – pozemkov reg. „C“ KN parc. č. 3868/2, ovocný sad o výmere 1880 m2, 3868/3, ovocný sad o výmere 215 m2, 3868/4, ovocný sad o výmere 235 m2, 3868/9, záhrada o výmere 681 m2 a pozemkov reg. „E“ KN parc. č. 6692, orná pôda o výmere 364 m2, 6693, orná pôda o výmere 2931 m2 a 6704, orná pôda o výmere 1845 m2 k. ú. Záhorská Bystrica  vedených Okresným úradom Bratislava, katastrálny odbor na liste vlastníctva č. 4995.

Súťažiaci je povinný v súťažnom návrhu ponúknuť kúpnu cenu 
· za pozemky reg. „C“ KN parc. č. 3868/2, 3868/3, 3868/4, 3868/9 o celkovej výmere 3011 m2, k. ú. Záhorská Bystrica minimálne vo výške 202,- €/m2,
· za pozemky reg. „E“ KN parc. č. 6692, 6693 a 6704 o celkovej výmere 5140 m2,      k. ú. Záhorská Bystrica minimálne vo výške 150,- €/m2,
3.   Termín a miesto prevzatia súťažných podmienok 

Súťažné podklady –je možné získať na webovom sídle vyhlasovateľa www.zahorskabystrica.sk alebo osobne prevziať, v termíne od 15. 12. 2025 do 27. 2. 2026 v budove Miestneho úradu MČ Bratislava – Záhorská Bystrica, Námestie Rodiny 1, 843 57 Bratislava, v kancelárii č. 6  na základe dohody v čase: 

pondelok a streda od 08,00 hod. - do 17,00 hod. 

piatok od 08,00 hod. - do 12,00 hod.

4.    Miesto a čas obhliadky 

Obhliadku predmetu obchodnej súťaže je možné vykonať od 15. 12. 2025 do 27. 2. 2026 vo vopred dohodnutom termíne, kontaktná osoba: Ing. Jaroslava Liďáková, 

tel. 0911 213 270
5. Podmienky účasti v súťaži
5.1. Ponúknutá minimálna cena za pozemky uvedená v bode 1. 

5.3. Účastníci, ktorí sú fyzickými osobami, musia najneskôr v deň podávania súťažného návrhu dovŕšiť vek 18 rokov. 

5.4. Účastníci sú povinní predložiť čestné prehlásenie o tom, že nemajú záväzky voči  

       Hlavnému mestu Slovenskej republiky Bratislava, Mestskej časti Bratislava-Záhorská Bystrica ako predávajúcim a voči príslušnému daňovému úradu, sociálnej poisťovni, ktorejkoľvek zdravotnej poisťovni, nie sú v likvidácii, v konkurze ani v reštrukturalizácii a nie je voči nim vedené žiadne exekučné konanie. 

5.5. Predložený návrh nie je možné odvolať po uplynutí lehoty určenej na predkladanie súťažných návrhov. 

5.6. Každý účastník súťaže môže podať iba jeden návrh na uzatvorenie zmluvy. Návrh podaný v lehote na podávanie návrhov neskôr tým istým účastníkom súťaže, ruší jeho predchádzajúce podané návrhy. Predložený návrh nie je možné meniť a dopĺňať, ani ho upravovať po uplynutí lehoty určenej na predkladanie súťažných návrhov. 

5.7. Návrhy, ktorých obsah nebude zodpovedať podmienkam súťaže, alebo budú doručené  po termíne stanovenom vo vyhlásení súťaže, budú odmietnuté. 

5.8. Vybraný účastník obchodnej verejnej súťaže podlieha schváleniu Miestneho zastupiteľstva mestskej časti Bratislava-Záhorská Bystrica. Vybraný účastník súťaže, ktorému bude pridelené poradie č. 1, bude na základe uznesenia zastupiteľstva bezodkladne vyrozumený, že jeho súťažný návrh bol vyhodnotený ako víťazný a vyzvaný k podpísaniu kúpnej zmluvy. 

5.9 Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov odošle vyhlasovateľ účastníkom listom do 15 dní odo dňa vyhodnotenia obchodnej verejnej súťaže.

5.10  Vyhlasovateľ si vyhradzuje právo v prípade zistenia neúplnosti súťažného návrhu z  hľadiska vyhlásených požiadaviek vyradiť súťažný návrh z obchodnej verejnej súťaže.

5.11 Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaži a účastníci súťaže v plnej miere znášajú všetky náklady s ich účasťou v súťaži.

6. Finančná zábezpeka

6.1. Vyhlasovateľ súťaže požaduje ako jednu z podmienok účasti v obchodnej verejnej súťaži zaplatenie finančnej zábezpeky vo výške 10 000,- Eur na číslo účtu vyhlasovateľa: IBAN: SK75 0200 0000 0000 0122 9042, bankové spojenie: VÚB Bratislava, a. s. variabilný symbol: 3868181. Úhrada finančnej zábezpeky musí byť zrealizovaná tak, aby boli finančné prostriedky pripísané na účet vyhlasovateľa súťaže do termínu skončenia doby na predkladanie súťažných návrhov. 

6.2. Víťazovi súťaže sa finančná zábezpeka započíta do kúpnej ceny. Ostatným navrhovateľom bude finančná zábezpeka vrátená po vyhodnotení súťaže komisiou do 15 pracovných dní. 

6.3.  Navrhovateľ je povinný v prihláške do súťaže uviesť číslo účtu, na ktorý má byť finančná zábezpeka vrátená v prípade neúspešnosti v súťaži. V prípade, že navrhovateľ takéto číslo účtu neuvedie, bude finančná zábezpeka vrátená na číslo účtu, z ktorého bola zábezpeka uhradená. 

6.4. V prípade, že do 60 dní od schválenia predaja miestnym zastupiteľstvom nedôjde k uzatvoreniu kúpnej zmluvy s víťazom súťaže z dôvodu na strane víťaza súťaže, prepadne finančná zábezpeka poskytnutá víťazom súťaže v prospech vyhlasovateľa súťaže.

6.5  Tým navrhovateľom, ktorých návrhy nebudú vyhotovené v súlade s týmito súťažnými podmienkami a budú vylúčení  bude zábezpeka vrátená v plnej výške v lehote do 5 dní odo dňa doručenia oznámenia o vylúčení návrhu z tejto obchodnej súťaže.

6.6  Ak vyhlasovateľ zruší  túto  verejnú obchodnú  súťaž, bezodkladne vráti zábezpeku v zloženej výške navrhovateľom, ktorí ju už zložili.

6.7   Ak navrhovateľ odstúpi od svojho návrhu v  lehote viazanosti ponúk (t. z. napr. odmietne uzavrieť zmluvu)  prepadne  v prospech vyhlasovateľa suma vo výške 100% zloženej zábezpeky (ako sankcia za odstúpenie od návrhu, ktorým je viazaný). Počas  lehoty  viazanosti návrhov je navrhovateľ viazaný svojím návrhom.

7. Náležitosti súťažného návrhu   
Súťažný návrh musí byť spracovaný v slovenskom jazyku. Musí obsahovať najmä:

7.1. Identifikačné údaje vyhlasovateľa, meno a priezvisko štatutára, označenie bankového spojenia. 

7.2. Identifikačné údaje účastníka súťaže (ďalej aj „kupujúci“), ak ide o: 

      1. právnickú osobu: obchodné meno, meno a priezvisko štatutára, adresu sídla, IČO,   

          označenie bankového spojenia, z ktorého bude poukázaná kúpna cena, číslo telefónu, 

          email, 

     2. fyzickú osobu - podnikateľa: meno a priezvisko, rodné priezvisko, adresu miesta 

         bude poukázaná kúpna cena, číslo telefónu, email, 

     3. fyzickú osobu: meno a priezvisko, rodné priezvisko, adresu trvalého pobytu, rodné číslo, 

         označenie bankového spojenia, z ktorého bude poukázaná kúpna cena, číslo telefónu, e-     

         mail.        

7.3. Predmet obchodnej verejnej súťaže. 

7.4. Návrh kúpnej ceny za pozemky. 

7.5. Spôsob a lehotu úhrady kúpnej ceny. 

7.6. V prípade, ak víťaz súťaže neuhradí v lehote do 30 dní odo dňa podpísania kúpnej zmluvy oboma zmluvnými stranami celú kúpnu cenu, vyhlasovateľ si vyhradzuje právo odstúpiť od zmluvy, ktorá sa v tom prípade od počiatku zrušuje. 

7.7. Vyhlásenie účastníka súťaže (len fyzická osoba) o súhlase so spracovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov. 

7.8. Záväzok kupujúceho uhradiť predávajúcemu náklady spojené s úhradou správneho poplatku za podanie návrhu na vklad vlastníckeho práva do katastra nehnuteľností, ako aj náklady za vyhotovenie znaleckého posudku. Správny poplatok za podanie návrhu do katastra nehnuteľností vybraný účastník súťaže úhrad do konca lehoty stanovenej na zaplatenie kúpnej ceny kontaktnej osobe vyhlasovateľa. 

8. Kritériá vyhodnocovania súťaže 

8.1. Kritériom hodnotenia predložených návrhov je najvyššia ponúknutá kúpna cena za 1 m2 výmery pozemku reg. „C“ a „E“.

8.2. Víťazom obchodnej verejnej súťaže bude navrhovateľ najvýhodnejšieho návrhu. V prípade, že s víťazom obchodnej verejnej súťaže nebude z akýchkoľvek dôvodov zo strany budúceho kupujúceho uzatvorená kúpna zmluva, vyhlasovateľ uzatvorí kúpnu zmluvu s nasledujúcim záujemcom, ktorý ponúkol druhú najvýhodnejšiu ponuku; takto vyhlasovateľ postupuje, pokiaľ nedôjde k uzatvoreniu kúpnej zmluvy. V prípade zhody vo výške kúpnej ceny bude rozhodovať skorší dátum podania. V prípade zhody oboch hodnôt rozhoduje žreb. 

8.3. Účastníkom súťaže, ktorí v obchodnej verejnej súťaži neuspeli, mestská časť elektronickou poštou alebo písomne túto skutočnosť oznámi.

Kontaktná osoba

Meno a priezvisko: Ing. Jaroslava Liďáková
Telefónne číslo: 0911 213 270
e-mail: lidakova@zahorskabystrica.sk
9. Spôsob podávania ponúk 

Navrhovatelia sú povinní doručiť záväzné ponuky v zalepenej obálke, na adresu mestská časť Bratislava-Záhorská Bystrica, Námestie Rodiny 1, 843 57 Bratislava poštou alebo osobne. 

Návrh v zalepenej obálke musí byť označený: 

„OBCHODNÁ VEREJNÁ SÚŤAŽ - predaj pozemkov - NEOTVÁRAŤ.“

Súťažné návrhy je možné podať len na tlačive záväznej ponuky, ktorá je prílohou týchto podmienok. Na iné návrhy nebude vyhlasovateľ prihliadať. 
10. Lehota na predkladanie ponúk 

10.1 Záväzné ponuky je možné predkladať v lehote do 27. 2. 2026 do 12.00  hod. Pri záväzných ponukách doručených vyhlasovateľovi poštou je rozhodujúci dátum a hodina prijatia zásielky podateľňou Miestneho úradu mestskej časti Bratislava-Záhorská Bystrica.

10.2 Predloženú ponuku nie je možné meniť ani odvolať po uplynutí lehoty určenej na predkladanie súťažných návrhov. 

10.3 Do súťaže nemožno zaradiť návrhy, ktoré boli predložené po termíne určenom v týchto súťažných podmienkach, ani návrhy, ktorých obsah nezodpovedá súťažným podmienkam. Takéto návrhy komisia odmietne.

11. Vyhlásenie výsledkov súťaže – lehota na uzatvorenie zmluvy 

11.1 Obálky so súťažnými návrhmi sa budú otvárať 2. 3. 2026 o 16.30 hod. Otváranie obálok je neverejné.

11.2 Vybraný uchádzač obchodnej verejnej súťaže, ktorému bolo určenou vyhodnocovacou komisiou pridelené poradové číslo 1 bude do 7 pracovných dní upovedomený o výsledku, že jeho súťažný návrh bol vyhodnotený ako víťazný. Následne na najbližšom zasadnutí miestneho zastupiteľstva bude prerokované schválenie prevodu vlastníctva pozemku na  víťazného uchádzača. 
11.3 Výsledky súťaže budú zverejnené na úradnej tabuli Miestneho úradu, na webovej stránke vyhlasovateľa súťaže na www.záhorskábystrica.sk najneskôr do 15 dní od vyhodnotenia súťažných návrhov.

12. Záverečné ustanovenia

12.1 Vyhlasovateľ si vyhradzuje právo:

a) kedykoľvek, až do uzatvorenia zmluvy s úspešným navrhovateľom, bez uvedenia dôvodu zrušiť túto obchodnú verejnú súťaž, prípadne zmeniť podmienky obchodnej verejnej súťaže. O zrušení a zmene podmienok budú navrhovatelia, ktorí podali návrhy, informovaní písomne. Zrušenie, ako aj zmeny podmienok súťaže budú uverejnené na internetovej stránke vyhlasovateľa www.zahorskabystrica.sk. 

b) predĺžiť lehotu na oznámenie výberu najvhodnejšieho súťažného návrhu.

c) v prípade zistenia neúplnosti alebo rozporu súťažného návrhu z hľadiska požiadaviek vyhlasovateľa uvedených v súťažných podkladoch, vyradiť návrh z obchodnej verejnej súťaže.
d) odmietnuť všetky predložené súťažné návrhy.
12.2 Vyhlásenie súťaže formou obchodnej verejnej súťaže bolo schválené uznesením    Miestneho zastupiteľstva mestskej časti Bratislava-Záhorská Bystrica č. 268/2025 zo dňa  9. 12. 2025








  
      Ing. Jozef Krúpa











starosta MČ

                                                                                                     Bratislava – Záhorská Bystrica
December 2025

